b'\n_START_ARTICLE_\nGattaca\n_START_PARAGRAPH_\nGattaca er en amerikansk science fiction film fra 1997, skrevet og regissert av Andrew Niccol, og med Ethan Hawke, Uma Thurman og Jude Law i de ledende rollene._NEWLINE_I filmen blir alle barn av foreldre i middel- og overklassen f\xc3\xb8dt etter en n\xc3\xb8ye utvelgelse av in vitro-fertiliserte embryoer basert p\xc3\xa5 embryoenes genetiske profil. P\xc3\xa5 den m\xc3\xa5ten blir alle gjenkjennelige genetiske defekter luket ut, og resultatet blir en \xc2\xabperfekt\xc2\xbb baby. Samtidig blir mange barn f\xc3\xb8dt som resultat av in vivo-fertilisering, og disse blir utsatt for systematisk diskriminering og blir en sosial underklasse i samfunnet.'